कैम्पीलोबैक्टीरेलीस
कैम्पीलोबैक्टीरेलीस (Campylobacterales) बैक्टीरिया के प्रोटियोबैक्टीरिया संघ के ऍप्सिलनप्रोटियोबैक्टीरिया वर्ग का एक गण है। सभी प्रोटियोबैक्टीरिया की तरह इसकी भी सभी जातियाँ ग्राम-ऋणात्मक हैं। अधिकांश कैम्पीलोबैक्टीरेलीस सूक्ष्मवायुजीवी हैं, अर्थात उन्हें ऑक्सीजन की आवश्यकता तो होती है लेकिन वायुमण्डल में उपस्थित ऑक्सीजन से कम सान्द्रता (कॉन्सनट्रेशन) में।